Bertil Nilsson

Bertil Nilsson (født 16. januar 1936) er en svensk tidligere fotballspiller. Nilsson, som var midtbanespiller, har spilt for flere svenske klubber, blant disse Malmö FF og Landskrona BoIS.

 Karriere 
Nilsson startet sin karriere som spiller i Malmö FF, hvor han spilte første kamp i Allsvenskan som syttenåring. Midt i karrieren gikk han til Gislaved på grunn av sin arbeidssituasjon, og han begynte å spille for det lokale laget, Gislaveds IS. Nilsson ble senere overtalt til å spille for IS Halmia, hvor han ble fram til han i 1964 vendte tilbake til Malmö FF. Nilsson vant Allsvenskan med Malmö FF i 1965, før han avsluttet karrieren i Landskrona BoIS, etterfulgt av Lunds BK.«'Klumpen' valde sitt smeknamn» , av Håkan Malmström, sydsvenskan.se, 1. august 2009. Besøkt 25. juni 2013 

Nilsson spilte også seks landskamper for Sverige, den første som nittenåring. Nilsson står notert med fire scoringer for landslaget.«Sveriges landslagsmän 1908-2012», av Jimmy Lindahl, svenskfotboll.se, s. 11. Besøkt 25. juni 2013 

Nilsson har også vært trener på ulike nivåer i Malmö FF, og var en av Bob Houghtons nærmeste medarbeidere i klubben.

 Privat 
Bertil Nilsson er sønn av tidligere fotballspiller for Malmö og Sverige, Sven Nilsson.

 Meritter 
Malmö FF
 Allsvenskan (1): 1965

 Referanser 

 Litteratur 
 Malmström, Håkan; 100 MFF:ARE, Sydsvenska Dagbladets AB (2010), ss. 21-22. ISBN 978-91-85319-71-8 

Kategori:Svenske fotballspillere
Kategori:Fotballspillere for Malmö FF
Kategori:Fotballspillere for Landskrona BoIS
Kategori:Fotballspillere for Lunds BK
Kategori:Fotballspillere for IS Halmia